इससे आप खुद तो बचेंगे ही, अपने परिवार व समाज को भी इस बीमारी से बचा पाएंगे।
सुबह उठकर घर पर ही वाकिंग की व योगासन किए। इसके बाद परिवार जनों को काफी बनाकर पिलाई। फिर तैयार होकर पूजाअर्चना की। एक अरसे बाद घर में बच्चों के साथ भोजन किया। टीवी पर फिल्म व सीरियल देखे, जो अक्सर नहीं देख पाता। मुंबई व अमरीका रह रहे परिवार के सदस्यों के साथ फोन पर बातचीत की। कोरोना की समस्या से जूझ रहे भीलवाड़ा में अपने ससुराल के सदस्यों से बात की उनकी तबीयत आदि की जानकारी ली। सबसे ज्यादा आनन्द तो बच्चों के साथ रहकर खेलने में आया। कई बार सोचता हूं कि हमें सप्ताह में एक-दो दिन तो ऐसे निकालने ही चाहिए, जब हम पूरे परिवार के साथ इसी तरह आनन्द से रह सकें। मेरी तो शहर व जिले के लोगों से गुजारिश है कि कोरोना वायरस से बचना है तो घर से बाहर मत निकलो। इससे आप खुद तो बचेंगे ही, अपने परिवार व समाज को भी इस बीमारी से बचा पाएंगे।